laion/Wikipedia-Exotic huggingface dataset:
মোহাম্মদ জুহদি নাশাশিবি

মোহাম্মদ জুহদি নাশাশিবি (১৯২৫ – ২৭ জানুয়ারি ২০২০), যিনি আবু জুহদি নামে পরিচিত ছিলেন, ফিলিস্তিনের একজন ব্যাংকার ও রাজনীতিবিদ ছিলেন। তিনি ফিলিস্তিন জাতীয় কর্তৃপক্ষের প্রথম অর্থমন্ত্রী ছিলেন। তিনি ১৯৯৪ সাল থেকে ২০০২ সাল পর্যন্ত ফিলিস্তিন জাতীয় কর্তৃপক্ষের অর্থমন্ত্রী হিসেবে দায়িত্ব পালন করেছিলেন। মোহাম্মদ জুহদি নাশাশিবি ১৯২৫ সালে জেরুজালেমের এক নাশাশিবি পরিবারে জন্মগ্রহণ করেন। তিনি কমার্সিয়াল ব্যাংক অব সিরিয়ায় ব্যাংকার হিসেবে কাজ করেছেন। মোহাম্মদ জুহদি নাশাশিবির রাজনৈতিক জীবনের সূচনা ঘটে ষাটের দশকের গোড়ার দিকে, সিরীয় বাথ পার্টিতে। পরবর্তীতে, তিনি ফিলিস্তিন মুক্তি সংস্থার কার্যনির্বাহী পরিষদের সদস্য হন। তিনি সংগঠনটির অর্থবিভাগের প্রধান হয়েছিলেন। এছাড়া, তিমি ফিলিস্তিন জাতীয় তহবিলের প্রধান হিসেবেও দায়িত্ব পালন করেছিলেন। মোহাম্মদ জুহদি নাশাশিবি ১৯৯৪ সালে অসলো চুক্তির পর নিজভূমে ফিরে আসেন। ঐ বছরে তিনি ফিলিস্তিন জাতীয় কর্তৃপক্ষের অর্থমন্ত্রী হিসেবে নিযুক্ত হন। ২০০২ সাল পর্যন্ত তিনি ফিলিস্তিন জাতীয় কর্তৃপক্ষের অর্থমন্ত্রী হিসেবে দায়িত্ব পালন করেছিলেন। মোহাম্মদ জুহদি নাশাশিবি ২০২০ সালের ২৭ জানুয়ারি ৯৫ বছর বয়সে মৃত্যুবরণ করেন। "منظمات وشخصيات فلسطينية تنعى المناضل الوطني الكبير محمد زهدي النشاشيبي"। www.amadps.org (আরবি ভাষায়)। ২৭ জানুয়ারি ২০২০। ৫ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৫ ফেব্রুয়ারি ২০২০।  "Nashashibi Family"। Encyclopedia.com। সংগ্রহের তারিখ ১ ফেব্রুয়ারি ২০২০।  Mattar, Philip (২০০৫)। Encyclopedia Of The Palestinians। Facts On File, Inc.। পৃষ্ঠা 331। আইএসবিএন 0-8160-5764-8।  "Arafat Names 14 to Self-Rule Authority"। The New York Times। ২৯ মে ১৯৯৪। সংগ্রহের তারিখ ১ ফেব্রুয়ারি ২০২০।  "PLO names 14 to rule Gaza, Jericho"। The Baltimore Sun। ২৯ মে ১৯৯৪। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "Arafat Trims and Reshuffles Cabinet"। ABC News। ১০ জুন ২০০২। সংগ্রহের তারিখ ১ ফেব্রুয়ারি ২০২০।  "Former finance minister Mohammad Nashashibi dead at 95"। Wafa। ২৭ জানুয়ারি ২০২০। সংগ্রহের তারিখ ১ ফেব্রুয়ারি ২০২০।
অনুভূতি

দেহে বা মনে সংবেদন সৃষ্টি হওয়াকে বলা হয় অনুভূতি। অনুভূতি শারীরিক ও মানসিক দুই ধরনের হয়। স্পর্শের দ্বারা ঠাণ্ডা, গরম কিংবা ব্যাথা, আরামের অনুভব করা শারীরিক অনুভূতির মধ্যে পড়ে। মনের আনন্দ, ব্যাথা-বেদনা, হতাশা, ভালোবাসা ইত্যাদি মানসিক অনুভূতির উদাহরণ। অনুভূতি, মনোবিজ্ঞানে অন্যতম বিতর্কিত প্রসঙ্গ হিসেবে দার্শনিক ও চিন্তাবিদদের মাঝে বহুবার আলোচিত হয়ে এসেছে। মানসিক অনুভূতি তীব্রতাভেদে অনেক সময় শারিরীক অণুভুতির উৎস হয়ে থাকে। অনুভূতি মূলত অভিজ্ঞতা বা উপলব্ধির মাধ্যমে স্পর্শের শারীরিক সংবেদন বর্ণনা করতে ব্যবহৃত হয়। শব্দটি অন্যান্য অভিজ্ঞতার বর্ণনা দিতেও ব্যবহৃত হয়, যেমন "উষ্ণতার অনুভূতি" এবং সাধারণ অনুভূতি। মনোবিজ্ঞানে, অনুভূতি শব্দটি আবেগের সাথে ঘনিষ্ঠভাবে সম্পর্কিত, এবং সাধারণত আবেগের সচেতন বিষয়গত অভিজ্ঞতাকে বোঝায়। বিষয়গত অভিজ্ঞতার অধ্যয়নকে ঘটনাবিদ্যা হিসাবে উল্লেখ করা হয়, যেখানে সাইকোথেরাপি এমন একটি প্রক্রিয়াকে বোঝায় যেখানে একজন থেরাপিস্ট একজন ক্লায়েন্টকে তাদের নিজস্ব অনুভূতি এবং অভিজ্ঞতা বুঝতে সাহায্য করে। অনুভূতিগুলি চেতনার একটি অবস্থা হিসাবেও পরিচিত। "Yahoo"। ২০০৮-০৫-১৬ তারিখে মূল থেকে আর্কাইভ করা। সংগ্রহের তারিখ ২০০৮-০৬-২৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) VandenBos, Gary (2006) APA Dictionary of Psychology. Washington, DC: American Psychological Association "ফিলিংস" অ্যালবার্ট মরিস অনুভূতির অভিধান
অন্নদানগর রেলওয়ে স্টেশন

অন্নদানগর রেলওয়ে স্টেশন বাংলাদেশের রংপুর বিভাগের রংপুর জেলার একটি রেলওয়ে স্টেশন। অন্নদানগর রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় অন্নদানগর রেলওয়ে স্টেশন তৈরি করা হয়। অন্নদানগর রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "রেল স্টেশন এখন গো-চারণ ভূমি!"। কালের কণ্ঠ। সংগ্রহের তারিখ ২০২০-০২-০১।
পীরগাছা রেলওয়ে স্টেশন

পীরগাছা রেলওয়ে স্টেশন বাংলাদেশের রংপুর বিভাগের রংপুর জেলার একটি রেলওয়ে স্টেশন। পীরগাছা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় পীরগাছা রেলওয়ে স্টেশন তৈরি করা হয়। পীরগাছা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস বুড়িমারী এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "Pirgacha Railway Station Map/Atlas BR/Bangladesh Zone - Railway Enquiry"। indiarailinfo.com। সংগ্রহের তারিখ ২০২০-০২-০১।
চৌধুরাণী রেলওয়ে স্টেশন

চৌধুরাণী রেলওয়ে স্টেশন বাংলাদেশের রংপুর বিভাগের রংপুর জেলার একটি রেলওয়ে স্টেশন। চৌধুরাণী রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে। বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এ সময় চৌধুরাণী রেলওয়ে স্টেশন তৈরি করা হয়। চৌধুরাণী রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস (স্টপেজ নাই) রংপুর এক্সপ্রেস (স্টপেজ নাই) বুড়িমারী এক্সপ্রেস (স্টপেজ নাই) করতোয়া এক্সপ্রেস (স্টপেজ নাই) দোলনচাঁপা এক্সপ্রেস (স্টপেজ নাই) উত্তরবঙ্গ মেইল (বর্তমানে বন্ধ) বগুড়া কমিউটার (স্টপেজ দেয়) পদ্মরাগ মেইল (স্টপেজ দেয়) রাম সাগর এক্সপ্রেস (স্টপেজ দেয়) লোকাল ও মালবাহী ট্রেন "রেল স্টেশন এখন গো-চারণ ভূমি!"। কালের কণ্ঠ। সংগ্রহের তারিখ ২০২০-০২-০১।
হাসানগঞ্জ রেলওয়ে স্টেশন

হাসান গঞ্জ রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। হাসানগঞ্জ রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় হাসানগঞ্জ রেলওয়ে স্টেশন তৈরি করা হয়। হাসানগঞ্জ রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "Hasanganj Railway Station Map/Atlas BR/Bangladesh Zone - Railway Enquiry"। indiarailinfo.com। সংগ্রহের তারিখ ২০২০-০২-০১।
বামনডাঙ্গা রেলওয়ে স্টেশন

বামনডাঙ্গা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। বামনডাঙ্গা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় বামনডাঙ্গা রেলওয়ে স্টেশনটি তৈরি করা হয়। বামনডাঙ্গা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "রেলপথে পাথরের সংকট ঝুঁকিতে চলছে ট্রেন"। প্রথম আলো। সংগ্রহের তারিখ ২০২০-০২-০১।
নলডাঙ্গা রেলওয়ে স্টেশন

নলডাঙ্গা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন। নলডাঙ্গা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত। ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে ফুলছড়ি (তিস্তামুখ) পর্যন্ত ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় নলডাঙ্গা রেলওয়ে স্টেশন তৈরি করা হয়। নলডাঙ্গা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো: লালমনি এক্সপ্রেস রংপুর এক্সপ্রেস করতোয়া এক্সপ্রেস দোলনচাঁপা এক্সপ্রেস উত্তরবঙ্গ মেইল বগুড়া এক্সপ্রেস পদ্মরাগ মেইল রাম সাগর এক্সপ্রেস ও লোকাল ট্রেন। "নলডাঙ্গা স্টেশনে ট্রেনের ইঞ্জিন বিকল, ৩ রুটে যোগাযোগ বন্ধ"। banglanews24.com। সংগ্রহের তারিখ ২০২০-০২-০১।
অ্যানালগ বর্তনী

অ্যানালগ বর্তনী বা ইংরেজি পরিভাষাতে অ্যানালগ সার্কিট (ইংরেজি: Analog Circuit) বলতে এমন ধরনের বর্তনীকে বোঝায় যেখানে কারেন্ট অথবা ভোল্টেজ সময়ের সাথে সাথে নিরবিছিন্ন ভাবে পরিবর্তিত হতে থাকে। অ্যানালগ বর্তনী মুলত দুই ভাবে তৈরি করা হয়ঃ ১। শ্রেনী বর্তনী ২। সমান্তরাল বর্তনী। শ্রেণী বর্তনীতে একই সময়ে বিদ্যুৎ প্রবাহ শ্রেণিবদ্ধভাবে সংযুক্ত উপাদানসমূহের ভিতর দিয়ে প্রবাহিত হয়। এক্ষেত্রে উপাদানসমূহের বিভবের পরিবর্তন ঘটে। অপরপক্ষে সমান্তরাল বর্তনীতে উপাদানসমূহের বিভব একই থাকে কিন্তু বিদ্যুৎ প্রবাহ রেজিস্টেন্স অনুযায়ী বিভক্ত হয়ে পড়ে। তড়িৎ প্রকৌশল ইন্টেল সান মাইক্রোসিস্টেম্‌স ইন্টেল মাইক্রোপ্রসেসরসমূহের তালিকা
শৈল্য অহঙ্গামা

ফ্রাঙ্কলিন শৈল্য অহঙ্গামা (সিংহলি: සාලිය අහංගම; জন্ম: ১৪ সেপ্টেম্বর, ১৯৫৯) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, কোচ ও ধারাভাষ্যকার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন শৈল্য অহঙ্গামা। ১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত শৈল্য অহঙ্গামা’র প্রথম-শ্রেণীর খেলোয়াড়ী জীবন চলমান ছিল। ১৯৮৫-৮৬ মৌসুমে শ্রীলঙ্কান কোল্টসের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার। সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন শৈল্য অহঙ্গামা। ৩০ আগস্ট, ১৯৮৫ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৪ সেপ্টেম্বর, ১৯৮৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এরপর, ২৫ অক্টোবর, ১৯৮৫ তারিখে লাহোরে স্বাগতিক পাকিস্তানের বিপক্ষে নিজস্ব একমাত্র ওডিআইয়ে অংশ নেন। শ্রীলঙ্কার টেস্ট দলে হঠাৎ আলোর ঝলকানির ন্যায় শৈল্য অহঙ্গামা’র অন্তর্ভূক্তি ঘটেছিল। প্রথম-শ্রেণীর ক্রিকেটে অভিষেক ঘটার দুই সপ্তাহ পরই ভারতের বিপক্ষে টেস্ট খেলার জন্যে তাকে দলে নেয়া হয়। নিজস্ব চতুর্থ বলেই মোহাম্মদ আজহারউদ্দীনকে আউট করে প্রথম উইকেটের সন্ধান পান। খেলায় তিনি ১০৯ রান খরচায় ৫ উইকেট লাভ করেছিলেন। ক্যান্ডিতে তৃতীয় টেস্টে ব্যক্তিগত সেরা বোলিং পরিসংখ্যান ৫/৫২ গড়েন। তিন টেস্টের ঐ সিরিজে ১৯.৩৩ গড়ে ১৮ উইকেট দখল করেন। খেলোয়াড়ী জীবনে আঘাত তার নিত্যসঙ্গী ছিল। ক্রমাগত আঘাতের কারণে আন্তর্জাতিক ক্রিকেট থেকে অবসর গ্রহণ করতে বাধ্য হন। টেস্ট ক্রিকেটে শ্রীলঙ্কার সীমিত আকারের অংশগ্রহণ ও ক্রমবর্ধমান আঘাতের কারণে আর খেলতে পারেননি। ১৯৮৮ ও ১৯৯১ সালে ইংল্যান্ড গমন করলেও আর কোন টেস্টে তাকে অংশগ্রহণের সুযোগ দেয়া হয়নি। খেলোয়াড়ী জীবন থেকে অবসর গ্রহণের পর সম্প্রচার জগতে প্রবেশ করেন ও টেলিভিশন ধারাভাষ্যকারের ভূমিকায় অবতীর্ণ হন। এরপর মেলবোর্ন স্পোর্টস স্টেডিয়ামে ক্রিকেট কোচ হিসেবে নিযুক্তি লাভ করেন। ব্যক্তিগত জীবনে বিবাহিত তিনি। সোনিয়া নাম্নী এক রমণীর পাণিগ্রহণ করেন। এ দম্পতির দুই কন্যা - সেরেতা ও সেলেনা রয়েছে। http://www.espncricinfo.com/magazine/content/story/598345.html জয়ন্ত অমরসিংহে ললিত কালুপেরুমা সিংহলীজ স্পোর্টস ক্লাব শ্রীলঙ্কান টেস্ট ক্রিকেটারদের তালিকা শ্রীলঙ্কান একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে শৈল্য অহঙ্গামা (ইংরেজি) ক্রিকেটআর্কাইভে শৈল্য অহঙ্গামা (সদস্যতা প্রয়োজনীয়) (ইংরেজি) ক্রিকবাজে শৈল্য অহঙ্গামা
পিংটাং সেতু

পিংটাং ব্রিজ চীনের গুইঝু প্রদেশের পিংটাং অঞ্চলে অবস্থিত। এটি চাউদু নদীর উপত্যকার উপর দিয়ে পিংটাং লুওদিও রাজপথ বহন করে। এটি হল বিশ্বের দ্বিতীয় উচ্চতম ব্রিজ যার উচ্চতা ৩৩২ মিটার (১০৮৯ ফুট)। এটিকে যানচলাচলের জন্য ৩০শে ডিসেম্বর ২০১৯ সালে এ খুলে দেওয়া হয়। এটি হল বহু স্প্যানযুক্ত ক্যাবল স্টেইড ব্রিজ য়ার দৈর্ঘ্য ২১০০ মিটার (৭০০০ ফুট)। এর উচ্চতম পাইলটি ফ্রান্সের মিলাউ ভায়াডাক্ট এর চেয়ে ১৫ মিটার (৪৯ ফুট) ছোত, যার গঠন পিংটাং ব্রিজের অনুরূপ। "Mega bridge opens to traffic in southwest China"। Xinhua। ৩০ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  Roopinder Tara (১১ নভেম্বর ২০১৬)। "Is China the Supreme Leader in Bridges?"। engineering.com। ২ ফেব্রুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০১৯।  "Guizhou Transportation Planning Survey & Design Academy Co., Ltd. Guizhou Ping-Luo Expressway Pingtang Bridge Qiannan, Guizhou, China - Project Summary"। Bentley Systems Inc.। সংগ্রহের তারিখ ২ ফেব্রুয়ারি ২০১৯।
ঢাকা দক্ষিণ সিটি কর্পোরেশনের মেয়র

ঢাকা দক্ষিণ সিটি কর্পোরেশনের মেয়র বা ঢাকা দক্ষিণের মেয়র হলেন বাংলাদেশের রাজধানী ঢাকার দক্ষিণ সিটি কর্পোরেশনের দায়িত্বপ্রাপ্ত মেয়র। ঢাকা মহানগরের দক্ষিণ অংশ পরিচালনের জন্য প্রতিষ্ঠিত দক্ষিণ সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র, সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। ঢাকা দক্ষিণের মেয়র পদটি সাধারণত মন্ত্রী পদমর্যাদার। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন। ২০১১ সালের ২৯ নভেম্বরের পূর্বে ঢাকা একটি সিটি কর্পোরেশনের অধীনে ছিলো যা পরে ভাগ করে ঢাকা দক্ষিণ ও ঢাকা উত্তর সিটি কর্পোরেশন নামে বিভক্ত করা হয়। অবিভক্ত থাকাবস্থায় একজন মেয়রই দায়িত্ব পালন করতেন। বিভক্ত হওয়ার পর দুই অংশে দুইজন মেয়র দায়িত্ব পালন করেন। বিভক্ত হওয়ার পর উত্তরে প্রথম মেয়র নির্বাচন অনুষ্ঠিত হয় ২০১৫ সালের ২৮ এপ্রিল যাতে আওয়ামী লীগের প্রার্থী সাঈদ খোকন দক্ষিণের প্রথম মেয়র নির্বাচিত হয়েছিলেন। সর্বশেষ ২০২০ সালের নির্বাচনে শেখ ফজলে নূর তাপস মেয়র নির্বাচিত হন। "মন্ত্রীর পদমর্যাদা পেলেন ঢাকার দুই মেয়র, না'গঞ্জের মেয়র উপমন্ত্রী"। জনকণ্ঠ। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "শপথ নিলেন তিন মেয়র"। ভোরের কাগজ। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "ঢাকা দক্ষিণে মেয়রের দায়িত্ব নিলেন তাপস"। বণিক বার্তা। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৬ মে ২০২০।  "দক্ষিণে তাপসের জয়"। ডেইলি স্টার। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।
ঢাকা উত্তর সিটি কর্পোরেশনের মেয়র

ঢাকা উত্তর সিটি কর্পোরেশনের মেয়র বা ঢাকা উত্তরের মেয়র হলেন বাংলাদেশের রাজধানী ঢাকার উত্তর সিটি কর্পোরেশনের দায়িত্বপ্রাপ্ত মেয়র। ঢাকা মহানগরের উত্তর অংশ পরিচালনের জন্য প্রতিষ্ঠিত উত্তর সিটি কর্পোরেশন এখানকার নগরপ্রশাসন ও স্বায়ত্তশাসিত স্থানীয় সরকার সংস্থা। মেয়র সিটি কর্পোরেশনের কার্যনির্বাহী প্রধান হিসাবে দায়িত্ব পালন করেন এবং তিনি প্রতি পাঁচ বছর পরপর নাগরিকের সরাসরি ভোটে নির্বাচিত হন। ঢাকা উত্তরের মেয়র পদটি সাধারণত মন্ত্রী পদমর্যাদার। মেয়রের অনুপস্থিতিতে সিটি কর্পোরেশন এর কার্যপরিচালনার জন্য একজন প্রশাসক থাকেন। ২০১১ সালের ২৯ নভেম্বরের পূর্বে ঢাকা একটি সিটি কর্পোরেশনের অধীনে ছিলো যা পরে ভাগ করে ঢাকা উত্তর ও ঢাকা দক্ষিণ সিটি কর্পোরেশন নামে বিভক্ত করা হয়। অবিভক্ত থাকাবস্থায় একজন মেয়রই দায়িত্ব পালন করতেন। বিভক্ত হওয়ার পর দুই অংশে দুইজন মেয়র দায়িত্ব পালন করেন। বিভক্ত হওয়ার পর উত্তরে প্রথম মেয়র নির্বাচন অনুষ্ঠিত হয় ২০১৫ সালের ২৮ এপ্রিল যাতে আওয়ামী লীগের প্রার্থী আনিসুল হক উত্তরের প্রথম মেয়র নির্বাচিত হন। ২০২০ সালের ১ ফেব্রুয়ারি এ সিটি কর্পোরেশনে সর্বশেষ নির্বাচন অনুষ্ঠিত হয়। নির্বাচনে মেয়র নির্বাচিত হন আতিকুল ইসলাম যিনি ১৩ মে দায়িত্ব গ্রহণ করেন। "মন্ত্রীর পদমর্যাদা পেলেন ঢাকার দুই মেয়র, না'গঞ্জের মেয়র উপমন্ত্রী"। জনকণ্ঠ (ইংরেজি ভাষায়)। সংগ্রহের তারিখ ১ ফেব্রুয়ারি ২০২০।  "মেয়রদের বিলম্বিত দায়িত্ব গ্রহণ"। প্রথম আলো। সংগ্রহের তারিখ ৭ ফেব্রুয়ারি ২০২০।  "শপথ নিলেন তিন মেয়র"। ভোরের কাগজ। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ ফেব্রুয়ারি ২০২০।  "ঢাকা উত্তরের প্যানেল মেয়র ওসমান গনি মারা গেছেন"। জাগোনিউজ২৪.কম (ইংরেজি ভাষায়)। সংগ্রহের তারিখ ১ ফেব্রুয়ারি ২০২০।  "নগরবাসীর মনের মতো নগর চান জামাল মোস্তফা"। বাংলানিউজ২৪.কম। সংগ্রহের তারিখ ১ ফেব্রুয়ারি ২০২০।  "শপথ নিলেন নবনির্বাচিত মেয়র আতিকুল ইসলাম"। প্রথম আলো। সংগ্রহের তারিখ ১ ফেব্রুয়ারি ২০২০।  "পদত্যাগ করলেন আতিকুল ইসলাম"। বাংলা ট্রিবিউন। ১০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৭ ফেব্রুয়ারি ২০২০।  "দ্বিতীয় মেয়াদে দায়িত্ব নিলেন মেয়র আতিক"। একুশে টিভি। সংগ্রহের তারিখ ১৭ মে ২০২০।
সদাশিব পাতিল

সদাশিব রাওজী পাতিল (উচ্চারণ; মারাঠি: सदाशिव पाटील; জন্ম: ১০ অক্টোবর, ১৯৩৩ - মৃত্যু: ১৫ সেপ্টেম্বর, ২০২০) তৎকালীন ব্রিটিশ ভারতের মহারাষ্ট্রের কোলাপুর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন তিনি। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন সদাশিব পাতিল। ১৯৫২-৫৩ মৌসুম থেকে ১৯৬৩-৬৪ মৌসুম পর্যন্ত সদাশিব পাতিলের প্রথম-শ্রেণীর খেলোয়াড়ী জীবন চলমান ছিল। মহারাষ্ট্রের পক্ষে ৩৬টি প্রথম-শ্রেণীর ক্রিকেট খেলায় অংশ নিয়েছেন। ১৯৫২ থেকে ১৯৬৪ সময়কালে প্রথম-শ্রেণীর ক্রিকেটে অংশগ্রহণ করেছিলেন সদাশিব পাতিল। ২৬.৮৪ গড়ে ৮৫৯ রান ও ৩০.৬০ গড়ে ৮৩ উইকেট পেয়েছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সদাশিব পাতিল। ২ ডিসেম্বর, ১৯৫৫ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। দল নির্বাচকমণ্ডলীর সভাপতি থাকাকালে লালা অমরনাথ অনেক উদীয়মান তরুণ ক্রিকেটারদের জাতীয় দলে অন্তর্ভুক্ত করেন। কিন্তু, সদাশিব পাতিলের টেস্টে অংশগ্রহণ বেশ সীমিত পর্যায়ের ছিল। তবে, বোম্বেতে নিউজিল্যান্ডের বিপক্ষে খেলায় তিনি মন্দ খেলেননি। ১৪ রানে অপরাজিত ছিলেন। উভয় ইনিংসে জন রিডের উইকেট পান। খেলায় ২৩ ওভার বোলিং করে ৫১ রান খরচায় ২ উইকেট লাভ করেন। ঐ খেলায় তার দল জয় পেয়েছিল। তাসত্ত্বেও তাকে আর কোন টেস্টে অংশগ্রহণের সুযোগ দেয়া হয়নি। নিচেরসারিতে কার্যকরী ব্যাটসম্যান ছিলেন। ১৫ সেপ্টেম্বর, ২০২০ তারিখে মহারাষ্ট্রের কোলাপুর এলাকায় ৮৬ বছর বয়সে সদাশিব পাতিলের দেহাবসান ঘটে। "Player Profile: Sadashiv Patil"। Cricinfo। সংগ্রহের তারিখ ২৫ জানুয়ারি ২০১০।  "Player Profile: Sadashiv Patil"। CricketArchive। সংগ্রহের তারিখ ২৫ জানুয়ারি ২০১০।  "Sadashiv Patil, the former India allrounder, dies aged 86"। ESPN Cricinfo। সংগ্রহের তারিখ ১৫ সেপ্টেম্বর ২০২০।  সন্দ্বীপ পাতিল খোরশেদ মেহেরমজী এক টেস্টের বিস্ময়কারী ভারতীয় টেস্ট ক্রিকেটারদের তালিকা ইএসপিএনক্রিকইনফোতে সদাশিব পাতিল (ইংরেজি) ক্রিকেটআর্কাইভে সদাশিব পাতিল (সদস্যতা প্রয়োজনীয়) (ইংরেজি)
ইয়াভুজ সুলতান সেলিম সেতু

ইয়াভুজ সুলতান সেলিম সেতু হল ট্রেন ও মোটরযান পরিবহনকারী সমন্বিত ঝুলন্ত ও তার সংযুক্ত সেতু সেতু যা বসফরাস প্রণালীর উপর দিয়ে যায়।এটি তুরস্কের ইস্তানবুল এ অবস্থিত।এ সেতুটিকে প্রাথমিকভাবে তৃতীয় বসফরাস সেতু নামকরণ করা হয় (বসফরাস সেতু হল ১ম সেতু আর ফাতিহ সুলতান মেহেমেত সেতু হল ২য় সেতু)।এ সেতুটি কৃষ্ণ সাগর এর কাছাকাছি বসফরাস প্রণালীর প্রবেশপথে অবস্থিত,যার একপাশে আছে Sarıyer এর Garipçe যা ইয়োরোপের দিক থেকে আর অন্যপাশে আছে এশিয়ার দিক থেকে আছে Beykoz এর Poyrazköy। এটি হল বিশ্বের তৃতীয় উচ্চতম সেতু যার উচ্চতা ৩২২ মিটার (১০৫৬ ফুট)।এটি ফ্রান্সের মিলাউ ভায়াডাক্ট ও চীনের পিংটাং সেতুর পরে এর স্থান।এছাড়া এটি পৃথিবীর প্রশস্ততম সেতুগুলোর মধ্যে অন্যতম, যার প্রশস্ততা ৫৮.৪মিটার (১৯২ ফুট)। Yavuz Sultan Selim Bridge, view from Poyrazköy road Yavuz Sultan Selim Bridge, Poyrazköy leg Yavuz Sultan Selim Bridge, view from Poyrazköy Yavuz Sultan Selim Bridge, view from Poyrazköy "Turkey Unveils Route for Istanbul's Third Bridge"। Anatolian Agency। ২৯ এপ্রিল ২০১০। ১৯ জুন ২০১০ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Kiper, Cinar (২৬ আগস্ট ২০১৬)। "Turkey unveils 3rd Istanbul bridge linking Europe with Asia"। The Washington Post। Associated Press। ২৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "3. köprü yüzünü gösterdi, Bakan 3. köprüyü Habertürk'e tanıttı"। ১৩ জুলাই ২০১২। সংগ্রহের তারিখ ২৯ আগস্ট ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yackley, Ayla (আগস্ট ২৬, ২০১৬)। "Turkey opens bridge between continents in megaproject drive"। Reuters। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Kuzey Marmara Otoyolu" (Turkish ভাষায়)। KGM। পৃষ্ঠা 22। ১২ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৭ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link)
বন্দরখোলা ইউনিয়ন

বন্দরখোলা ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ৩২টি গ্রাম নিয়ে গঠিত। বন্দরখোলা ইউনিয়নের উপর দিয়ে আড়িয়াল খাঁ নদী প্রবাহিত হয়েছে। বন্দরখোলা ইউনিয়নের মোট আয়তন ৩,৪৫৮ একর বা ১৪ বর্গ কিলোমিটার।। গ্রামের সংখ্যা ৩২টি। ঘরবাড়ির সংখ্যা ২,০৯৪টি। এ ইউনিয়নে হাট-বাজার রয়েছে ১টি। মসজিদের সংখ্যা ৭৫টি। বাংলাদেশের ২০১১ সালের আদমশুমারি অনুযায়ী বন্দরখোলা ইউনিয়নের ২,০৯৪টি পরিবারে মোট জনসংখ্যা ৯,১২৯ জন এবং প্রতি বর্গ কিলোমিটারে ৬৫২ জন লোক বাস করে। এদের মধ্যে ৪,৪৯৬ জন পুরুষ ও ৪,৬৩৩ জন মহিলা এবং লিঙ্গ অনুপাত ৯৭। মুসলিম ধর্মালম্বী ৯,০৯৩ জন ও হিন্দু ধর্মালম্বী ৩৬ জন। ২০১১ সালের হিসেব অনুযায়ী বন্দরখোলা ইউনিয়নের সাক্ষরতার হার ৩৭.২% (পুরুষ ৩৯%, মহিলা ৩৫.৫%)। এ ইউনিয়নে ১টি মাদ্রাসা, ২টি মাধ্যমিক বিদ্যালয় এবং ৮টি সরকারি প্রাথমিক বিদ্যালয় রয়েছে। "বন্দরখোলা ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। ১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২০২০-০২-০১।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০২০।
আবুল খায়ের চৌধুরী

আবুল খায়ের চৌধুরী যিনি রিজু মিঞা নামে পরিচিত; একজন রাজনীতিবিদ ও মাদারীপুর-১ আসনের সংসদ সদস্য ছিলেন। আবুল খায়ের চৌধুরী মাদারীপুর জেলার শিবচর উপজেলায় জন্মগ্রহণ করেন। আবুল খায়ের চৌধুরী মাদারীপুর জেলা বিএনপির সদস্য ছিলেন। তিনি ১৯৮৬ ও ১৯৮৮ সালের জাতীয় সংসদে জাতীয় পার্টি থেকে এবং ফেব্রুয়ারি ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচিত সংসদ সদস্য। ১৯৮৬-১৯৮৮ মেয়াদে যুব ও ক্রীড়া প্রতিমন্ত্রী হিসেবে দায়িত্ব পালন করেন তিনি। ১৯৯১ সালের জাতীয় সংসদে জাতীয় পার্টি থেকে ও জুন ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচনে তিনি অংশগ্রহণ করে পরাজিত হন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আ'লীগ সরকারে এই প্রথম মাদারীপুরে কোনও মন্ত্রী নেই | Purboposhchimbd"। Purboposchim। সংগ্রহের তারিখ ২০২০-০২-০১। [স্থায়ীভাবে অকার্যকর সংযোগ] "আবুল খায়ের চৌধুরী"। প্রথম আলো। সংগ্রহের তারিখ ২০২০-০২-০১।
বাঁশকান্দি ইউনিয়ন

বাঁশকান্দি ইউনিয়ন বাংলাদেশের ঢাকা বিভাগের মাদারীপুর জেলার শিবচর উপজেলার একটি ইউনিয়ন যা ২৫টি গ্রাম নিয়ে গঠিত। বাঁশকান্দি ইউনিয়নের উপর দিয়ে আড়িয়াল খাঁ নদী প্রবাহিত হয়েছে। বাঁশকান্দি ইউনিয়নের মোট আয়তন ৪,৭৮৭ একর বা ১৯.৩৮ বর্গ কিলোমিটার।। গ্রামের সংখ্যা ২৫টি। ঘরবাড়ির সংখ্যা ৪,২৪৯টি। বাংলাদেশের ২০১১ সালের আদমশুমারি অনুযায়ী বাঁশকান্দি ইউনিয়নের ৪,২৪৯টি পরিবারে মোট জনসংখ্যা ১৯,৪৩৬ জন এবং প্রতি বর্গ কিলোমিটারে ১০০৩ জন লোক বাস করে। এদের মধ্যে ৯,৪৩৭ জন পুরুষ ও ৯,৯৯৯ জন মহিলা এবং লিঙ্গ অনুপাত ৯৪। মুসলিম ধর্মালম্বী ১৯,৩২০ জন ও হিন্দু ধর্মালম্বী ১১৬ জন। ২০১১ সালের হিসেব অনুযায়ী বাঁশকান্দি ইউনিয়নের সাক্ষরতার হার ৪৬.৩% (পুরুষ ৪৮.৬%, মহিলা ৪৪.২%)। "বাঁশকান্দি ইউনিয়ন"। বাংলাদেশ জাতীয় তথ্য বাতায়ন (ইংরেজি ভাষায়)। সংগ্রহের তারিখ ২০২০-০২-০১।  COMMUNITY REPORT: MADARIPUR (পিডিএফ) (ইংরেজি ভাষায়)। ঢাকা: বাংলাদেশ পরিসংখ্যান ব্যুরো। ফেব্রুয়ারি ২০১৫। আইএসবিএন 978-984-33-8597-0। ২৭ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১ ফেব্রুয়ারি ২০২০।